  Майя Бывальцева Школае нуись сюресъёсты 2018-тӥ арын 1-тӥ толшорысен 31-тӥ гудырикошконозь возён понна Удмуртиын 45 миллион манет висъялозы. 25 ёросъёслы коньдон сётон сярысь пумкылъянэз элькун кивалтэтлэн кенешоназ кутӥзы. Озьыен, школа маршрутъёсын 875 иськем пала сюресъёс вылын кышкыттэмлыко мынон-ветлон радъямын луоз Со сяна, трос калык ветлоно сюресъёсты но выжъёсты возёнъя лыдметэз юнматӥзы. Вуоно арын со понна 11 миллион манет пала висъяны чаклало. Со электроезъёсты, светофоръёсты возьыны, тыл понна тыриськыны мыноз. Сюресъёсты возён понна тужгес трос коньдон басьтозы Балезино (4,855 миллион манет), Шаркан (4,17 миллион манет) но Кез (3,193 миллион манет) ёросъёс. 3 миллион манетлэсь трос басьтозы Дэри, Можга но Вотка ёросъёс. Тегъёс: Авто Балезино Кез Шаркан Автобус Удмуртия сюресъёс школаос  